open-index/open-wikipedia-markdown huggingface dataset:
רב עינא (סבורא)

**רב עינא** (רבים מזהים אותו עם **רב גיזא** או **רב גדא** שמופיע ב"סדר תנאים ואמוראים") - חכם יהודי מראשי הדור השני של הסבוראים. ראש ישיבת סורא שבבבל ומקבילוֹ של רב סימונא, ראש ישיבת פומבדיתא. היה תלמידו של רבינא האחרון. לפי דברי רב שרירא גאון באיגרתו, הוסיפו רב עינא ורב סימונא תוספות אנונימיות בתלמוד הבבלי, במסגרת העריכה הסבוראית שכללה ביאורים, דיוקים והכרעות. רב עינא נפטר בסביבות שנת ד'ש' (540).

## ישיבת סורא בראשותו של רב עינא
### רקע
בסוף תקופת האמוראים, הייתה ישיבת סורא המרכז הרוחני הגדול של היהדות בבבל (ובכלל), ובה התבצעה עריכת התלמוד הבבלי. עם פטירתו של רבינא האחרון, בסיומה של תקופת האמוראים, חלה ירידה משמעותית במעמדה של ישיבת סורא, והמרכז היהודי הגדול בתחילת ימי הסבוראים היה בעיר פומבדיתא, בראשותו של רבה יוסי (רב יוסף). יהודי סורא סבלו מרדיפות קשות, בעיקר מצידם של כמרי האמגושים, שזכו לשיתוף פעולה של השלטון הסאסאני.

### תקופתו של רב עינא
לאחר פטירתו של רבה יוסי (ד'רע"ד - 514), החליטו חכמי הדור לחדש את הלימוד בישיבת סורא, בעקבות רגיעה מן הרדיפות. במקביל לרב סימונא, שהתמנה לעמוד בראש ישיבת פומבדיתא, עמד רב עינא בראש ישיבת סורא.

הלימוד בישיבת סורא בתקופה זו היה קשה, הן בגלל הרדיפות כנגד היהודים, שהתחדשו על ידי האמגושים הזורואסטרים, והן בגלל פעולתה של תנועה פרסית דתית-חברתית - המזדקים, בהנהגתו של מזדק. הללו, שהצליחו להשיג את תמיכתו של המלך קבאד הראשון, תבעו שיתוף מוחלט ברכוש ובנשים. פעילי התנועה היו נוהגים לערוך פרעות מפעם לפעם, כחלק מן הפעולות להשגת יעדיהם. משמעות הדבר, עבור היהודים, הייתה ניסיון לפגיעה חמורה בטהרת המשפחה. בעיר פומבדיתא היה ריכוז גדול ומבוסס של יהודים, שהייתה להם את היכולת להתגונן מפני הפרעות הללו. לעומת זאת, ליהודי העיר סורא והעיירות הקטנות לא הייתה היכולת להתגונן, ורבים עזבו את מקומם. הלימודים בישיבת סורא הצטמצמו משמעותית, ובירת יהדות בבל בתקופה זו הייתה פומבדיתא.

## זיהוי עם "רב גיזא"
בספר "סדר תנאים ואמוראים", וכן ב"ספר הכריתות" לרבי שמשון מקינון, מוזכרת המסורת ש"**רב גיזא ורב סימונא סוף סברא**", כלומר - סוף תקופת הסבוראים, ורבים זיהו את "רב גיזא" עם רב עינא. הבסיס לזיהוי זה הוא העובדה שהמקורות הקדומים שמזכירים את רב עינא - איגרת רב שרירא גאון וספר הקבלה להראב"ד - אינם מזכירים חכם בשם רב גיזא או רב גדא; וכן להפך, במקורות שמוזכר רב גיזא (או רב גדא) - סדר תנאים ואמוראים וספר כריתות - רב עינא אינו מוזכר. אמנם יש שפקפקו בזיהוי זה, ומדובר - לדעה זו - בשני חכמים שונים.

לאור הזיהוי של רב גיזא עם רב עינא, מסמנת פטירתם של רב עינא ורב סימונא, בסביבות שנת ד'ש' (540), לפי דעת מספר חוקרים המסתמכים על המסורת ש"רב גיזא ורב סימונא סוף סברא", את סופה של תקופת הסבוראים. אולם חוקרים רבים מאריכים אותה אל מעבר לכך.

## הערות שוליים

קטגוריה:סבוראים
קטגוריה:ראשי ישיבת סורא
קטגוריה:יהודי בבל במאה ה-6
קטגוריה:נפטרים ב-540
אילן בן שחר

**אילן בן-שחר** (במקור: **רחמים ערוסי**, נולד ב-3 בינואר 1955) הוא תקליטן ישראלי, עורך מוזיקה, אספן ובעל חנות דיסקים.

## ביוגרפיה
בן שחר נולד וגדל באשקלון במשפחה של יוצאי תימן בת תשעה ילדים. כילד נהג לארגן מסיבות ובהיותו תלמיד בתיכון פתח דיסקוטק באשקלון, אליו הזמין זמרים להופעות. בן-שחר הוא מראשוני התקליטנים בישראל. בגיל 24 בשנת 1979 הופיע לראשונה בטלוויזיה, בתוכנית "עלי כותרת" עם ירון לונדון" בערוץ 1 בטלוויזיה.

כתקליטן צבר אוסף של עשרות אלפי תקליטים. בהמשך החל לשלב פעלולים בתוך ההופעות שלו. בשנות השמונים של המאה העשרים התפרסם בישראל כתקליטן השולט בכל סוגי המוזיקה הפופולרית, בעיקר דיסקו ופופ. בשנת 1981 הופיע בסרט הטלוויזיה "הרקיע השביעי". ב-1984 הוציא תקליט בשם "קיץ של אהבה" בו שר 8 שירים, ביניהם דואט עם פנינה רוזנבלום.

בתחילת שנות התשעים, הגיש בן שחר בערוץ 2 הניסיוני תוכנית בשם "מסיבת ריקודים עם אילן בן שחר", בה פיתח ושכלל את תדמיתו הציבורית הייחודית שהייתה מורכבת מדיבור מאנפף עם ר' מתגלגלת, וממשקפי שמש אותם לא הוריד כמעט מעולם. באמצע שנות התשעים, הוא פתח חנות דיסקים הנושאת את שמו ברחוב אבן גבירול בתל אביב, והמתמחה בהפצת מוזיקה מכל העולם. באותה עת, הוא החל גם לערוך אוספים ומהדורות חדשות לסגנונות מוזיקליים מתקופות שונות, וכן לזמרים ישראלים ידועים, דוגמת חוה אלברשטיין.

בשנת 2006 זכה בן שחר לעדנה מחודשת הודות לסרטון באתר יוטיוב שנצפה מעל 250,000 פעמים. הסרטון משנת 1988, לקוח מהתוכנית "בין הכיסאות" של הערוץ הראשון בהנחיית עמוס ארבל, ובו מסביר בן שחר בסגנונו הייחודי על "אמנות המיקסים".

בשירם של הבליינים, "הכל יכול", אשר מתאר יום דמיוני בחייו של בליין ישראלי, מופיע הבית:
:"הולכים לכיכר אתרים לכיוון הים
:נזכר באילן בן שחר חבל שהוא נעלם
:ב-85 "קוליסאום"  היה חזק 
:אז הבנתי חיי הבליין הם כמו משחק".

בגיל 52 הפך לאב, כשבשנת 2007 נולדה בתו היחידה.

## קישורים חיצוניים

* האלבום "קיץ של אהבה" באתר סטריאו ומונו

## הערות שוליים

קטגוריה:תקליטנים ישראלים
קטגוריה:ישראלים שנולדו ב-1955
קטגוריה:אשקלון: מוזיקאים
הרצוג

**[[הרצוג (תואר)|הרצוג]]** הוא תואר אצולה גרמני המקביל ל"דוכס".

קטגוריה:שמות משפחה אשכנזיים
קטגוריה:שמות משפחה גרמניים
טאי זקס

מחלת **טאי זקס** או **טיי זקס** (באנגלית: **Tay-Sachs Disease**) היא מחלה תורשתית קטלנית, שרוב הילדים הלוקים בה מתים בשנות חייהם הראשונות בשל נזק מוחי קשה הנובע מחוסר באנזים חיוני האחראי על חילוף חומרים של שומנים. המחלה אינה ניתנת לריפוי.

המחלה הוגדרה על ידי הרופאים ווארן טאי וברנרד זקס בסוף המאה ה-19 ועל שמם קרויה המחלה.

יילוד עלול ללקות במחלת טאי זקס רק אם **שני הוריו** הם נשאים של האלל הרצסיבי הגורם לה. במקרה כזה, יש סיכוי של 25% שהיילוד ילקה במחלה, וסיכוי של 50% שהוא יהיה נשא של הגן. מחלת טאי-זקס נפוצה בקרב יהודים אשכנזים בשיעור ניכר פי כמה מאשר תפוצתה בקרב אוכלוסיות אחרות; 1 מכל 27 יהודים אשכנזים בארצות הברית, למשל, נושא את הגן הפגום, לעומת 1 מתוך 200 בקרב האוכלוסייה הכללית.
מאז שנות ה-70, בדיקות גנטיות למניעה היו יעילות למדי לחיסול המחלה מהאוכלוסייה היהודית האשכנזית.

בישראל, מסבסד משרד הבריאות בדיקת סקר גנטי לגילוי המחלה לכל אדם הרוצה בכך. אם האדם נמצא נשא, ייבדקו בשנית שני בני הזוג. אם שניהם ימצאו נשאים (והאישה בהריון או שתיכנס להריון בעתיד) - יהיה צורך לבצע בדיקת מי שפיר או בדיקת סיסי שליה כדי לגלות אם העובר לוקה במחלה הקטלנית.

יש צורה נוספת של המחלה, המתבטאת רק בגיל מבוגר. צורה זו נקראת "הופעה מאוחרת של טאי-זקס (LOTS - Late Onset Tay-Sachs). מחלה זו התגלתה רק בראשית שנות התשעים על ידי פרופ' רות נבון מאוניברסיטת תל אביב. הקושי באבחון המחלה נובע מכך שהתסמינים שלה דומים למחלות זיקנה, ובעיקר לניוון שרירים. המחלה יכולה להתבטא בקשיי תנועה, קשיי דיבור, ניוון המערכת העצבית ובעיות נפשיות כגון הפרעה דו-קוטבית (מאניָה-דיפּרסיה ומאניה חריפה) וסכיזופרניה. חשוב לדאוג לאבחון נכון של המחלה גם מפני שהטיפול התרופתי המקובל במחלות נפשיות התגלה כמזיק לחולה ומחמיר את מצבו במקום להיטיב לו.
למרות כל זאת, אדם הלוקה במצב זה יכול להמשיך לתפקד, בהתחשב במוגבלויותיו, ולרוב בסיוע משפחתו וחבריו. טיפול תרופתי מבוקר (לעיתים נדרש פיקוח והתערבות אסרטיבית לוודא שהחולה אינו מזניח את התרופות), משולב בהתאמת הסביבה לצרכיו יועיל להשתלבות החולה בחברה. כיוון שההתנוונות היא מתמשכת, נדרשת תשומת-לב להתאים את הסיוע למצב הנתון בכל עת.

## פעולת המחלה
הפגם הגנטי גורם להפחתה בפעילות או לחוסר פעילות מוחלט של אנזים בליזוזום בשם β-הקסוזאמינידאז-A (או בקיצור Hex A), שתפקידו לזרז פירוק של נגזרות חומצות שומן בשם גנגליוזידים. אובדן הפעילות של האנזים גורר הצטברות של הגנגליוזידים בתאים, בפרט במוח ובעמוד השדרה. נשאי טאי זקס מתגלים בקלות על ידי בדיקת דם המודדת פעילות של האנזים. נכון לינואר 2008, ניתן לבצע את הבדיקה בחינם בתחנות לבריאות המשפחה של משרד הבריאות.

## קישורים חיצוניים

*טיי זקס בישראל - באנציקלופדיה לבדיקות גנטיות בעריכת פרופ' מוטי שוחט.
* 
* 
* 

## הערות שוליים

קטגוריה:מחלות תורשתיות יהודיות
קטגוריה:מחלות אגירה ליזוזומליות
קטגוריה:מחלות נדירות
מכללת אלקאסמי

[270px|שמאל|ממוזער|ביקור [שגריר ארצות הברית בישראל דן שפירו במכללה, 2011]]
**מכללת אלקאסמי** (בערבית: **أكاديمية القاسمي**) היא מכללה אקדמית בבאקה אל-גרבייה, המכשירה מורים ללימודי האסלאם, ערבית, לימודים כלליים ועוד, בתמיכת משרד החינוך. המכללה מנוהלת על ידי הזרם הסופי א-טריקה אל-ח'לוותיה אל-קאסמיה. בסמוך למכללה נמצא גם מסגד סופי, וכן מספר מוסדות חינוך נוספים: גני ילדים ובתי ספר, הקרויים כולם אלקאסמי. מאז 2019 משמש פרופסור אנואר ריאן כנשיא המכללה.

## היסטוריה
מכללת אל-קאסמי נוסדה ב-1990 כמכללה ללימודי האסלאם והתנהלה בשיטות לימוד מסורתיות, על פי ההלכה הדתית והמסורת הערבית. כך למשל, הייתה מחיצה שהפרידה בין הסטודנטים לסטודנטיות, ונאסר עליהם לדבר זה עם זו. בשנת 1993 המכללה הוסמכה על ידי משרד החינוך להעניק תואר מורה בכיר.

בתחילת שנות ה-2000, עם מינויו של פרופ' מוחמד עיסאווי לנשיא המכללה, הוסרו כל המחיצות.

בשנת 2002 הוסמכה המכללה להעניק תואר ראשון בחינוך (.B.Ed), ובשנת 2010 הוסמכה להעניק תואר M.Ed.

בשנת 2012 לומדים במכללה כ-3,000 סטודנטים (כולל משתלמים) מכל הארץ, 95% מהם סטודנטיות במסלולים: הגיל הרך, יסודי ועל-יסודי, ובהתמחויות: לימודי אסלאם, ערבית, מתמטיקה, מדעי המחשב, אנגלית, חינוך מיוחד ומורות גננות לגן ולכיתות א'-ב'. המכללה כוללת מרכזי לימוד מתקדמים, ורמת המחשוב בה היא גבוהה. הספרייה שלה היא המפותחת ביותר במגזר הערבי, והיא כוללת מעל 60,000 כותרים מתחומים שונים כמו: דת האסלאם, שפה וספרות ערבית, מינהל עסקים, תקשורת וחינוך.

מכללת אל-קאסמי התחילה את דרכה כמוסד דתי שנוסד על ידי א-טריקה אל-ח'לוותיה אל-קאסמיה. כיום היא משלבת גישות מסורתית ומודרנית. במקביל לפעילות האקדמית, המכללה מהווה מוקד לפעילות ענפה בקרב החברה הערבית בפרט, והחברה הישראלית בכלל, ומקדמת את השיח הבין-דתי והבין-תרבותי. ראש המכללה כיום הוא ד"ר מוחמד עיסאווי.

דו"ח שנערך על ידי רשם העמותות ופורסם ב-2016, בחן את התנהלות המכללה והצביע על ליקויים והתנהלות בלתי תקינה, כמו: מינויי קרובים שנהנו מתנאים ייחודיים, אי עמידה בהוראות המועצה להשכלה גבוהה. הליקויים תוקנו אך הדו"ח העיב על מאמצי המכללה לזכות בהכרת המל"ג ולהפוך לאוניברסיטה. בהקשר דומה דווח, כי פרופ' ח'אלד עראר, שנבחר לשמש בתפקיד נשיא המכללה בשנת 2018, סיים את תפקידו כעבור שנה אחת בלבד, על רקע אי-הסכמות עם הנהלת המכללה.

## מרכזים וגופים אקדמיים במכללה
*המרכז להוראה וללמידה
*אגף המידע, הטכנולוגיה והתקשורת (ICT)
*המרכז לפיתוח המחקר המדעי
*מרכז "סוויאן" – שירות ייעוץ לסטודנטים
*המרכז לפיתוח חשיבה מתמטית
*מרכז "בדאיאת אל-קאסמי" לקידום הגיל הרך
*המרכז לספרות ילדים
*מרכז התקשורת ותחנת הרדיו "אל-קאסמי"
*האקדמיה ללשון הערבית
*מרכז ארצי להורות ולמשפחה
*המרכז ללימודי אסלאם ו"פתאווא"

## גלריה לעתיקות הסביבה
בקומת הכניסה לבניין המכללה הראשי מוצגת תצוגת קבע של עתיקות שנתגלו בתחומי העיר באקה אל-גרבייה ובסביבתה הקרובה. העתיקות הושאלו למכללה על ידי רשות העתיקות, במטרה לפתח תרבות של מוזאולוגיה בקרב הסטודנטים ובקרב הקהילה. במקביל, מקדמת המכללה את הקמתו של מוזיאון קבוע. חלק מהתצוגה מורכב מאוספו הפרטי של אברהים מוואסי תושב העיר שכיהן בעבר כסגן ראש העירייה.

## לקריאה נוספת
* אבי שלו, **יומן אל-קאסמי**: מסע של יהודי-ישראלי במכללה ערבית-אסלאמית (סופית) בבאקה אל-ע'רביה, מנדלי מוכר ספרים ברשת, 2021

## קישורים חיצוניים

* 
, 31 בינואר 2024

## הערות שוליים

אלקאסמי
קטגוריה:תרבות ערבית בישראל
קטגוריה:באקה אל-גרבייה: מבנים
קטגוריה:ישראל: מכללות להוראה
חטיבת שגיא

[250px|ממוזער|טקס מינוי [יצחק בן בשט למפקד חטיבת שגיא, אוגוסט 2018]]
**חטיבת שגיא** (חטיבה 512) הייתה חטיבה מרחבית שפעלה בשנים 2007–2018 תחת פיקודה של עוצבת אדום בפיקוד הדרום של צה"ל. החטיבה הופקדה על אזור מערב הנגב והגבול עם מצרים.

היא נקראה על שם הר שגיא, שבסיס החטיבה שכן באזור הקרוב אליו. ב-28 בנובמבר 2018 פורקה החטיבה ואת מקומה תפסה חטיבת פארן, גדודי המילואים של החטיבה פוזרו בין אוגדת עזה וחטיבת יואב.

## היסטוריה
החטיבה הוקמה ב-28 בפברואר 2007 בעקבות התגברות משמעותית במספר ההסתננויות וההברחות מסיני.

לאחר הקמתה צורף לחטיבה גדוד קרקל, גדוד חיל רגלים סדיר.

בחטיבת שגיא הוקם התאג"ד המוסק הראשון בצה"ל, כאמצעי להתגבר על השטחים הנרחבים בנגב שמקשים על פינוי וטיפול בפצועים. בשנת 2010 הוקם צוות סילוק פצצות (ס"פ) זמני בחטיבה אשר הגיע מיחידת יהל"ם.

### מבנה המפקדה
במפקדת החטמ"ר פלוגה אחת – פלוגת חיל קשר (פלחי"ק) ועוד מספר אגפים: לשכה, מודיעין, רפואה, שלישות, לוגיסטיקה, טנ"א, אג"ם, ס"פ (סילוק פצצות של הנדסה קרבית) וכן מחלקת צמ"ה (ציוד מכני הנדסי).

בנוסף, בחטיבה ישבה פלוגה של גדוד קרקל.

## מפקדי החטיבה

## קישורים חיצוניים

* כתבה ב"במחנה" לסיכום שנת הפעילות הראשונה, 18/4/2008
* כתבה ב"במחנה" לסיכום שנתיים של פעילות החטיבה, 4/3/2009
* 
* 
* 
* 

## הערות שוליים

קטגוריה:עוצבת אדום
שגיא
קטגוריה:חטיבות צה"ל שפורקו
Pieces of a Dream

***Pieces of a Dream*** הוא אלבום האוסף הראשון של הזמרת אנסטייז'ה, המכיל סינגלים מתוך שלושת אלבומיה הראשונים: Not That Kind, Freak of Nature ו-Anastacia. שני הסינגלים היחידים שלא נכנסו לאלבום הם "Boom" (שיר הנושא הרשמי מתוך אליפות פיפ"א 2002) ו-"Love Is a Crime" מתוך הסרט "שיקגו", אך נמצאים כרמיקסים בדיסק הבונוס.

מתוך האלבום יצאו שלושה סינגלים: "Everything Burns", דואט עם בן מודי, חבר לשעבר בלהקת אוונסנס, אשר נכנס גם לפסקול הסרט ארבעת המופלאים. "Pieces of a Dream", הסינגל השני מן האלבום, הוא מחווה למעריצים, והסינגל השלישי והאחרון הוא "I Belong to You (Il Ritmo Della Passione)", דואט עם הזמר האיטלקי ארוס רמאצוטי.

## רשימת רצועות

## רשימת הרצועות של דיסק הבונוס רמיקסים

## הערות לשירים
* בגרסה הספרדית לאלבום, ארוס רמאצוטי שר את קטעיו בספרדית במקום באיטלקית, בשיר "I Belong To You (El Ritmo De La Passion)". הגרסה הספרדית נקראת "I Belong to You (El Ritmo de la Pasion)".
* השיר "Club Megamix" הוא מחרוזת של השירים: Left Outside Alone, Sick And Tired, Paid My Dues, Not That Kind, One Day In Your Life ו-I'm Outta Love.
* בסינגל "Pieces of a Dream", מופיעה המחרוזת "Club Megamix" בגרסה שונה מאשר באלבום, עם השיר "Pieces of a Dream".

## מצעדים

## מכירות

## קישורים חיצוניים

## הערות שוליים

קטגוריה:אלבומי אנסטייז'ה
קטגוריה:אלבומי אוסף באנגלית
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי ריק וייק
קטגוריה:אלבומי זהב באוסטרליה
קטגוריה:אלבומי חברת אפיק רקורדס
רנצו פיאנו

[שמאל|ממוזער|250px|מרכז [פול קלי]]
**רנצו פיאנו** (באיטלקית: **Renzo Piano**; נולד ב-14 בספטמבר 1937) הוא אדריכל איטלקי זוכה פרס פריצקר לאדריכלות לשנת 1998.

## ביוגרפיה
פיאנו נולד בג'נובה והוא חי ומנהל את משרדו בעיר זו עד היום. למד במכון הפוליטכני של מילאנו ועבד בראשית דרכו במשרדו של לואי קאהן (1965–1970). משנת 1971 ועד 1977 עבד בשותפות עם האדריכל הבריטי ריצ'רד רוג'רס ובתקופה זו זכו השניים להצלחה ופרסום רב בתחום. המבנה הידוע ביותר שתכננו יחדיו הוא מרכז פומפידו בפריז, מבנה שנוי במחלוקת בעל השפעה רבה על האדריכלות של סוף המאה ה-20.

סגנונו של פיאנו מתאפיין בעיקר בשימוש מקורי בטכנולוגיות בנייה ופיתוחם של פרטי בניין חדשים ומורכבים ובעלי ערך אסתטי רב. כמו כן, ידועים הפרויקטים שלו בגישתם האקולוגית של בנייה ירוקה.

ב-1988 זכה בפרס פריצקר היוקרתי לאדריכלות וגם זכה למעמד של "שגריר של רצון טוב" מטעם אונסק"ו.

בנובמבר 2011 מונה לסנאטור לכל החיים בסנאט של הרפובליקה.

## פרויקטים נבחרים
* מרכז ז'ורז' פומפידו, פריז, 1977
* בניין אוסף מניל (Mennil Collection), יוסטון 1986
* נמל התעופה הבינ"ל קנסאי של אוסקה, 1988
* מרכז תרבות ז'אן-מארי טז'יבאו, קלדוניה החדשה, 1991–1998
* מגדל Auroro Place, סידני, 1996–2000
* ביתן רנצו פיאנו במוזיאון קימבל לאמנות, 2013
* מרכז פול קלי, ברן
* בניין הניו יורק טיימס, ניו יורק
* מגדל השארד, לונדון
* מרכז האמנות בוטין (Centro de Arte Botín) בסנטנדר בספרד (2012-2017) - קרלוס סאורה ביים סרט על הקמת הבניין.
* מרכז התרבות של קרן סטברוס ניארכוס באתונה יוון הכולל את בית האופרה החדש של אתונה (2016)

## קישורים חיצוניים

* 
* תיירות בעקבות ארכיטקטורה - מרכז הפיסול נאשר (Nasher)
* 
* 

## הערות שוליים

קטגוריה:זוכי פרס פריצקר
קטגוריה:סגל אוניברסיטאות באיטליה
קטגוריה:זוכי פרס קיוטו
קטגוריה:זוכי פרס ארסמוס
קטגוריה:איטלקים שהופיעו ברשימת טיים 100
קטגוריה:חברי הסנאט של איטליה
קטגוריה:אדריכלים איטלקים במאה ה-20
קטגוריה:אדריכלים איטלקים במאה ה-21
קטגוריה:זוכי מדליית הזהב של AIA
קטגוריה:זוכי פרס פרמיום אימפריאלה לאדריכלות
קטגוריה:איטלקים שנולדו ב-1937
MTOC

250px|ממוזער|תרשים של צנטרוזום
**מרכז הארגון המיקרוטובילי**, או **צנטרוזום** (באנגלית: **M**icro**t**ubule **O**rganizing **C**enter, בקיצור: MTOC) הוא אברון בתא הממוקם במרכזו, מכיל שני מבנים גליליים, הקרויים צנטריולים, המסודרים בצורת L אחד כלפי השני ומורכבים מסיבי מיקרוטובול המאורגן בצורת כוכב חלול.

ה-MTOC הוא האזור שממנו מתחילים להיבנות סיבי המיקרוטובול אל קרום התא. סיבי המיקרוטובול מתחברים לצנטריול בחלקם השלילי ונבנים (וגם נהרסים) מחלקם החיובי.

בעת חלוקת התא המיקרוטובול מתפרק, ומאפשר בכך לצנטריול להתפרק ולעבור חלוקה. פירוק רשת הסיבים מאפשר את תנועת האברונים שהתחלקו ויצירת הקרום השומני החדש.
## קישורים חיצוניים

קטגוריה:אברוני התא
ג'וזפה ברגומי

**ג'וזפה ברגומי** (באיטלקית: **Giuseppe Bergomi**; נולד ב-22 בדצמבר 1963), הוא כדורגלן עבר איטלקי בן העיר מילאנו, שחקנה של אינטר מילאנו לכל אורך הקריירה המקצוענית שלו, בת שני העשורים. ברגומי שיחק במדי נבחרת איטליה בארבעה טורנירי גמר גביע העולם, וזכה עימה בטורניר של שנת ב-1982.

## קריירה
ברגומי תפס את מקומו במרכז ההגנה של אינטר והנבחרת בגיל צעיר: את הבכורה שלו בסריה א עשה ב-22 בפברואר 1981, בגיל שבע עשרה. בגביע האיטלקי שיחק עוד קודם לכן. בגיל 18 כבר שיחק עם הנבחרת הלאומית הבוגרת בטורניר הגמר של גביע העולם בכדורגל, ואף זכה בו. כל זאת למרות שבעמדות ההגנה במשחק הכדורגל רבה חשיבותו של הניסיון, ועל כן מאיישים אותן בדרך כלל שחקנים מבוגרים יחסית. עוד בצעירותו גידל שפם, ששיווה לו מראה בוגר מכפי גילו והקנה לו את הכינוי "זיו", שפירושו דוד.

בשנות השמונים והתשעים היה ברגומי דרך קבע שחקן ההרכב הראשון של אינטר. כתוצאה מכך קבע את שיאי ההופעות של שחקן במדי הקבוצה בליגה (519) בגביע האיטלקי (122) ובמסגרות האירופיות (117). ברגומי הוא שיאן ההופעות של גביע אופ"א בכל הזמנים, עם 94 הופעות במפעל. גם בנבחרת הרבה לשחק, פרט לתקופה בת שש שנים בה לא זומן לנבחרת כלל, לאחר שבמשחק במסגרת מוקדמות יורו 1992 נגד נורווגיה הורחק בכרטיס אדום, דקות ספורות לאחר שנכנס כמחליף.

אינטר של אותן השנים לא זכתה להצלחות רבות בזירה המקומית. ברגומי זכה בעשרים עונותיו רק פעם אחת באליפות (1988/1989) ופעם אחת בגביע (1981/1982). אולם בגביע אופ"א זכה עם אינטר שלוש פעמים.

לאחר פרישתו מכדורגל ב-1999, בגיל 36, שימש כפרשן בשידורי הכדורגל בטלוויזיה האיטלקית.

## קישורים חיצוניים

* ג'וזפה ברגומי, באתר אינטר מילאנו (איטלקית)
* אגדות גביע העולם - ג'וזפה ברגומי

## הערות שוליים

קטגוריה:בלמי כדורגל איטלקים
קטגוריה:מגני כדורגל איטלקים
קטגוריה:כדורגלני אינטר מילאנו
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:מילאנו: כדורגלנים
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:כדורגלני מונדיאל 1998
קטגוריה:איטלקים שנולדו ב-1963
האחים אולסן

**האחים אולסן** (בדנית: **Brødrene Olsen**), הוא צמד מוזיקלי דני הכולל את **יורגן אולסן** (בדנית: **Jørgen Olsen**; נולד ב-15 במרץ 1950) ו**נילס אולסן** (בדנית: **Niels Olsen**; נולד ב-13 באפריל 1954).

השניים הקימו את הלהקה הראשונה שלהם, "The Kids" ("הילדים") בשנת 1965, ואף היו להקת החימום של הקינקס, בעת שהופיעו בקופנהגן. דה קידס הוציאו את הסינגל הראשון שלהם בשנת 1967. בנוסף השתתפו השניים במחזמר "שיער", שהועלה בדנמרק במרץ 1971. שנה אחר כך הוציאו את אלבום הבכורה שלהם, הנקרא "Olsen", כשמאז ועד היום (2007) הוציאו 12 אלבומים.

האחים אולסן נבחרו בקדם אירוויזיון הדני לייצג את מדינתם באירוויזיון 2000, עם השיר "Fly on the Wings of Love", זאת לאחר 7 ניסיונות כושלים בעבר לנצח בקדם. הם ניצחו באירוויזיון עם שיר זה, בפער של 40 נקודות מהמקום השני. השיר גם נבחר להיות אחד מ-14 השירים שהתמודדו בטקס בחירת שיר היובל באירוויזיון (אוקטובר 2005).

באירוויזיון 2001, אשר התקיים בקופנהגן, פתחו השניים את המופע, כשביצעו את להיטם "Walk Right Back" (כשם אלבומם שיצא אותה שנה).

ב־2005 ניסו השניים, לראשונה מאז ניצחונם, להיבחר פעם נוספת לייצג את דנמרק באירוויזיון. הם שרו בקדם את השיר "Little Yellow Radio". אף על פי הסיקור התקשורתי הנרחב על השתתפותם בקדם, השניים סיימו במקום השני, אחרי יאקובּ סבייסטרופּ ושירו "Talking to you".

ב־2007 שוב התמודד הצמד בקדם האירוויזיון הדני, אז ביצעו את השיר "Vi elsker bare danske piger". הפעם זכו רק במקום השביעי.

בדצמבר 2019 הודיע הצמד כי הוא מפסיק את פעילותו המוזיקלית בעקבות גילוי מחלת הסרטן אצל נילס אולסן. הזמר סיפר כי רופאיו עדכנו אותו כי תוחלת החיים עם המחלה הקשה היא בין שנתיים ל-4 שנים ובזמן שנותר מעוניין הזמר להימצא בחיק משפחתו.

## ראו גם
* דנמרק באירוויזיון

## קישורים חיצוניים

* 

## הערות שוליים

קטגוריה:מוזיקאים דנים
קטגוריה:צמדים מוזיקליים
קטגוריה:זוכי האירוויזיון
קטגוריה:נציגי דנמרק באירוויזיון
קטגוריה:משתתפי אירוויזיון 2000
קטגוריה:אחאים
קטגוריה:זוכי האירוויזיון: דנמרק
קטגוריה:צמד אחים זמרים
קטגוריה:צמד אחאים זמרים
זאב תדמור

**זאב תדמור** (נולד ב-6 בפברואר 1937) הוא מדען ישראלי, פרופסור אמריטוס מחקר, בפקולטה להנדסה כימית בטכניון. כיהן כנשיא הטכניון במשך 8 שנים מ-1990 עד 1998.
250px|ממוזער|

## קורות חיים
תדמור נולד ברומניה ועלה ארצה ב-1950. תדמור קיבל תואר ראשון ותואר שני בהנדסה כימית מהטכניון, ולאחר מכן תואר דוקטור מהמרכז הטכנולוגי ע"ש סטיבנס בניו ג'רזי, ארצות הברית. הוא פרופסור מחקר בגמלאות בטכניון וכיהן כדיקן הפקולטה להנדסה כימית בטכניון. לאחר מכן נבחר לשתי כהונות כנשיא הטכניון. תדמור הוא הנשיא הראשון של הטכניון שקיבל בו את התואר הראשון שלו. מכהן כיושב ראש מוסד שמואל נאמן למחקר מתקדם במדע וטכנולוגיה בטכניון.

תדמור הוביל, החל משנות ה-90 של המאה ה-20, פרויקטים במדעי המחשב ובתחומים נוספים, בהם נערך שיתוף פעולה בין הטכניון לבין חברות היי-טק בישראל. בין הדוקטורנטים שלו ניתן למנות את משה פבלוקיס.

תדמור ממשיך להרצות וללמד בתחומיו הרבים, הוא מוזמן להרצאות במיוחד בארצות הברית ובטכניון.

## פרסים
תדמור עוסק במחקר בתחום הפולימרים והחומרים הפלסטיים. הוא זכה בפרס אגודת הפלסטיקה של ארצות הברית על הישגיו בתחום, כמו כן זכה בפרס רוטרי לתרומה מצטיינת להשכלה הגבוהה בישראל. נבחר כחבר האקדמיה הלאומית הישראלית למדעים בשנת 1984 והוא זוכה פרס א.מ.ת.

## בתחום החברתי
תדמור היה מבין מנסחי אמנת כנרת השואפת ליצור מכנה משותף לזרמים והמחנות השונים בציבור היהודי (ימין-שמאל, דתיים-חילוניים וכך הלאה) ואף חתם עליה ביחד עם שורה של אנשי ציבור מהימין והשמאל. הוא ממייסדי בשער, עמותה של חברי סגל אקדמי לקידום החברה בישראל, והיה יושב-הראש הראשון של העמותה.

## לקריאה נוספת
* הערך "זאב תדמור" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 388–389, 2018, חיפה.

## קישורים חיצוניים

* זאב תדמור, באתר פרס א.מ.ת
* כרטיס אישי ומאמר, באתר האקדמיה הלאומית הישראלית למדעים
* אוניברסיטה, חינוך והון אנושי

קטגוריה:כימאים ישראלים
קטגוריה:חברי האקדמיה הלאומית הישראלית למדעים
קטגוריה:זוכי פרס א.מ.ת.
קטגוריה:נשיאי הטכניון
קטגוריה:בוגרי הטכניון - מכון טכנולוגי לישראל
קטגוריה:ישראלים ילידי רומניה
קטגוריה:ישראלים שנולדו ב-1937
קטגוריה:בוגרי מכון סטיבנס לטכנולוגיה
פגאנס מיינד

**פגאנס מיינד** (**Pagan's Mind**; מילולית: מוח של פגאני) היא להקת פרוגרסיב פאוור מטאל נורווגית.

הלהקה הוקמה בשנת 2000 משרידיה של להקת Silverspoon. כבר באותה שנה שחררו את אלבומם הראשון, "Infinity Divine".
האלבום השני, *Celesital Entrance*, יצא בשנת 2002 והיה להצלחה גדולה גם מחוץ לנורווגיה. האלבום השלישי, "Enigmatic : Calling", יצא בשנת 2005 והאלבום הרביעי, "God's Equation", יצא בשנת 2007.

## חברי הלהקה
* נילס ק.רו - שירה
* ג'ורן ויגו לופסטד - גיטרה
* סטיינר קרוקמו - בס
* סטיין קריסטופרסן - תופים
* רוני טגנר - קלידים

### נגנים לשעבר
* ט'ורסטיין אבי - גיטרה

## דיסקוגרפיה
### אלבומים
* Infinity Devine, 2000
* Celestial Entrance, 2002
* Infinity Devine - הקלטה מחדש, 2004
* , 2005
* 2007 ,God's Equation
* Heavenly Ecstasy, 2011

### די.וי.די
* Enigmatic Videos, 2005

### קליפים
* Through Osiris' Eyes (מהאלבום Celestial Entrance)
* Aegean Shores (מהאלבום Celestial Entrance)
* Enigmatic Mission (מהאלבום Enigmatic Calling)
* Atomic Firelight (מהאלבום "God's Equation")
* Intermission (מהאלבום "Heavenly Ecstasy")

## קישורים חיצוניים

* 

קטגוריה:להקות פרוגרסיב מטאל
קטגוריה:להקות נורווגיות
קטגוריה:להקות פאוור מטאל
קטגוריה:להקות שהוקמו בשנת 2000
ב' בסיוון

## חגים ואירועים החלים ביום זה
* היום הארבעים ושישה של ספירת העומר (לפי הלוח העברי הקבוע)
* יום המיוחס, הנמצא בין ראש חודש סיוון לבין שלושת ימי ההגבלה
* אין אומרים תחנון

## אירועים היסטוריים ביום זה
* ה'ת"ש – מלחמת העולם השנייה: גרמניה משלימה את כיבוש נורווגיה
* ה'תשכ"ז – ישראל משלימה את כיבוש רמת הגולן, מסתיימת מלחמת ששת הימים
* ה'תשנ"ט – אהוד ברק מנצח בבחירות לראשות הממשלה, וישראל אחת בראשותו מנצחת בבחירות לכנסת ה-15
* ה'תשפ"ד – מבצע ארנון שבו חולצו ארבעה אזרחים מרצועת עזה

## נולדו
* ה'תרע"א – לאה גולדברג מגדולי המשוררים העבריים בעת החדשה (נפטרה ב-ה'תש"ל)
* ה'תש"ה – יוחנן וולך, כדורגלן ישראלי, יו"ר אגודת מכבי חיפה, פרשן ואיש עסקים
* ה'תשל"ב – אפרת רייטן, שחקנית, מנחת טלוויזיה ועורכת דין ישראלית
* ה'תשל"ד – נעם דובב, פלינדרומאי ומשורר ישראלי

## נפטרו
* ה'תקע"ד – רבי אריה ליב ברלין, דיין בפיורדא, ורב ואב"ד בבמברג וקאסל. חבר הקונסיסטוריה היהודית של וסטפאליה. (נולד בב' בתמוז ה'תצ"ז)
* ה'תרע"ט – החכם באשי רבי יעקב שאול דוויק הכהן מחכמי ארם צובא מחבר ספר "דרך אמונה"
* ה'תרצ"ו – רבי ישראל הגר מוויז'ניץ (ה"אהבת ישראל"), (נולד ב-ה'תר"כ)
* ה'תרצ"ז – רבי חיים אלעזר שפירא  האדמו"ר ממונקאטש, (נולד ב-ה'תרל"ב)
* ה'תשס"ו – ברכה רמות, פרופסור לרפואה וכלת פרס ישראל לרפואה
* ה'תשע"ו – הרב דוד חיים שלוש, רב העיר הספרדי של נתניה (נולד ב-ה'תר"ף)
* ה'תשע"ח – הרב נתן אורטנר, רב העיר לוד
* ה'תשפ"ד – ארנון זמורה, לוחם וקצין ימ"מ ישראלי שנהרג במבצע ארנון
----

* א' בסיוון – ג' בסיוון
* סיוון

ט02
י02
י"ח בסיוון

## חגים ומועדים

## אירועים היסטוריים
[250px|ממוזער|שמאל|[גשר אלנבי לאחר שפוצץ על ידי הפלמ"ח בליל הגשרים]]
* ה'נ"א – הסתיים שלטון הצלבנים בארץ ישראל, עם כיבוש העיר עכו בידי המוסלמים
* ה'תרט"ו – תלמוד תורה "עץ חיים" נוסד בירושלים בידי הרב שמואל סלנט 
* ה'תש"ד – השואה: יהודי קורפו נאסרים ומגורשים מהאי
* ה'תש"ד – השואה: חיסול גטו קולוז'וואר
* ה'תש"ו – "ליל הגשרים" – אנשי הפלמ"ח מפוצצים עשרה גשרים בכל גבולות הארץ. ניסיון פיצוץ הגשר האחד עשר, באכזיב, נכשל
* ה'תשל"ב – הטבח בנמל התעופה לוד: 3 מחבלים מארגון הצבא האדום היפני פותחים באש באולם הנוסעים של נמל התעופה, רוצחים 24 בני אדם ופוצעים 71
* ה'תש"ם – הפעולה הראשונה של המחתרת היהודית: התנקשות כושלת בחייהם של ראשי הערים שכם, רמאללה ואל-בירה
* ה'תש"ן – התרגיל המסריח: יצחק שמיר מציג את ממשלתו בפני הכנסת

## נולדו
* ה'תקל"ה – יהודה טורא, נדבן ואיש עסקים יהודי-אמריקאי (נפטר ב-ה'תרי"ד)
* ה'תרכ"ד – הרמן מינקובסקי, מתמטיקאי ופיזיקאי גרמני ממוצא יהודי (נפטר ב-ה'תרס"ט)
* ה'תרנ"ט – דב יוסף, המושל הצבאי של ירושלים בזמן מלחמת העצמאות, שר וחבר הכנסת מטעם מפא"י (נפטר ב-ה'תש"ם)
* ה'ת"ש – אסתר עופרים, זמרת ישראלית
* ה'תש"ז – יצחק לוי, רב, שר וחבר הכנסת מטעם המפד"ל והאיחוד הלאומי
* ה'תשכ"ז – עפר צפריר, תת-אלוף, קצין שריון ראשי
* ה'תשמ"ג – דפנה ליאל, עיתונאית ישראלית

## נפטרו
* ה'תי"א – רבי אברהם שרנצל הכהן רפפורט, רב בלבוב ומחבר ספר התשובות איתן האזרחי (נולד ב-ה'שמ"ה)
* ה'תר"ג – רבי ישכר בר מרדושיץ (הסבא קדישא מרדושיץ), מייסד חסידות רדושיץ (נולד ב-ה'תקכ"ה)
* ה'תרכ"א – הרב ישראל זאב הלוי הורביץ, אב בית דין וראש ישיבה בשאטוראליאויהיי שבהונגריה (נולד ב-ה'תקל"ח) 
* ה'תרצ"ו – הרב ירוחם הלוי ליבוביץ (רבי ירוחם ממיר), משגיח בישיבת מיר (נולד ב-ה'תרל"ה)   
* ה'תש"ו – יחיעם ויץ, לוחם פלמ"ח נהרג בליל הגשרים (נולד ב-ה'תרע"ח)
* ה'תשי"ג – הרב שמואל יצחק הילמן, הרב הראשי של גלאזגו, ראב"ד לונדון, חותנו של הרב יצחק אייזיק הלוי הרצוג
* ה'תשכ"א – הרב אברהם אליהו מייזס, ראש ישיבת תורה ויראה בירושלים ופעיל להפצת יהדות ברוסיה הקומוניסטית (נולד ב-ה'תרס"א)
* ה'תשכ"א – הרב אהרון כהן, ראש ישיבת חברון (נולד ב-ה'תרס"ד)
* ה'תשל"ב – אהרן קציר, מדען, נהרג בטבח בנמל התעופה לוד (נולד ב-ה'תרע"ג)

----
* י"ז בסיוון – י"ט בסיוון
* סיוון

ט18
י18
ז' בסיוון

## חגים ואירועים
* גם ביום זה אפשר היה, בזמן שבית המקדש היה קיים, להקריב שלמי חגיגה של חג השבועות למי שלא הקריב ביום החג עצמו. קורבנות "עולת ראייה" של חג השבועות שאי אפשר היה להקריבם ביום החג עצמו מפני שהוא יום טוב, היו מוקרבים לכתחילה היום, לכן נקרא יום זה "יום טבוח"
* בארץ ישראל – אסרו חג של שבועות, ובחוץ לארץ – יום טוב שני של שבועות
* מועד חג השבועות, אם גם ניסן וגם אייר היו חודשים חסרים, בזמן שהחודשים קודשו על פי הראייה
* אין אומרים תחנון

## אירועים היסטוריים
*  – מתן תורה בו קיבלו בני ישראל את התורה לפי דעת רבי יוסי
* ד'תתק"ז – צלבנים נוסעי מסע הצלב השני פורעים ביהודי רמרו, וכמעט רוצחים את רבנו תם
* ה'תש"א – יום שני לפרהוד פרעות נגד יהודי עיראק
* ה'תשכ"ז – אסון בית המכס העליון בו נהרגים 11 חיילים בהתפוצצות בונקר תחמושת
* ה'תשל"ג – קנצלר גרמניה וילי ברנדט מבקר בישראל, ביקור ראשון מסוגו

## נולדו
* ה'תק"ט – רבי חיים מוולוז'ין, תלמידו המובהק של הגר"א, מחבר "נפש החיים", ומייסד ישיבת וולוז'ין, "אם הישיבות". (נפטר בי"ד בסיוון ה'תקפ"א)
* ה'תרע"ה – משה דיין, איש צבא ופוליטיקאי ישראלי (נפטר ב-ה'תשמ"ב)
* ה'תרפ"ג – מיכאל שיר, סופר ישראלי, מייסד ועורך "אצבעוני" (נפטר ב-ה'תשס"ו)
* ה'תשי"ב – מרינה סולודקין, חברת הכנסת מטעם ישראל בעליה, הליכוד וקדימה (נפטרה בה'תשע"ג)
* ה'תשכ"ב – יובל בנאי, מוזיקאי וסולן להקת משינה
* ה'תשמ"א – נטלי פורטמן, שחקנית אמריקאית ממוצא ישראלי

## נפטרו
* ה'תק"ט – אברהם בן אברהם, גרף פוטוצקי, מגרי הצדק הנודעים בהיסטוריה היהודית, נשרף על קידוש השם
* ה'תרצ"ז – אברהם חיים דוד סופר, נשיא כולל חבת ירושלים ותנועת מחזיקי הדת (נולד ב-ה'תרל"ז).
* ה'תשי"ג – הרב זעליג ראובן בענגיס, גאב"ד העדה החרדית בירושלים (נולד ב-ה'תרכ"ד).
* ה'תשכ"ו – הרב ישראל משה אולבסקי, רב של ראדזיוב עד השואה, ורב בברגן-בלזן ושל העיר צלה (נולד ב-ה'תרע"ו).
* ה'תשס"א – גלעד זר, קצין הביטחון של המועצה אזורית שומרון, תושב איתמר, נרצח בעת מילוי תפקידו בידי מחבלים חמושים חברי גדודי אל אקצה (נולד ב-ה'תשכ"א)
* ה'תשס"ט – פרופסור אפרים קציר, נשיאה הרביעי של מדינת ישראל (נולד ב-ה'תרפ"ו)

----
* ו' בסיוון – ח' בסיוון
* סיוון

ט07
י07
עמק יה דראנג

**עמק יה דראנג** (בווייטנאמית: **Thung lũng Ia Đrăng**) הוא עמק הממוקם בדרום וייטנאם ומוקף מסביבו גבעות. העמק ידוע בכינויו "עמק המוות".

## היסטוריה
### מלחמת הודו-סין הראשונה
ב-1954, במהלך מלחמת הודו-סין הראשונה, נכנס כוח צרפתי בפיקודו של גנרל ז'אק לוטרי אל עמק יה דראנג. פלוגת גרילה של הווייט מין שהייתה במקום, החלה בהתקפה על הכוח. כל חברי הכוח הצרפתי נהרגו או נפגעו. לוחמי הווייט מין העמידו את הפצועים בשורה וירו בהם. מפקדם הצדיק זאת בכך ש"צריך להראות לצרפתים שאין להם מה לחפש פה".

### מלחמת וייטנאם
11 שנים לאחר מכן, במהלך מלחמת וייטנאם, העמק נודע משום שבו התחולל קרב יה דראנג. 450 חיילים, בפיקודו של לוטננט קולונל הרולד מור, נכנסו אל הרמה והחלו בקרב עקוב מדם כנגד 4,000 חיילי אויב שנמצאו במקום. הקרב נמשך ארבעה ימים כשבסיומו עזבו האמריקאים את השטח, כך שלא היה בו ניצחון ברור. קרב זה הוא אחד מסיפורי המלחמה הידועים יותר כאשר גדוד בן 450 חיילים עמד בגבורה מול 4,000 חיילי אויב. בקרב הכוחות האמריקאים נהרגו 305 חיילים כאשר בקרב הווייטנאמים נהרגו ונפצעו אלפים.

קטגוריה:וייטנאם: גאוגרפיה
יה דראנג
קטגוריה:מלחמת הודו-סין הראשונה
ניוקי

[שמאל|ממוזער|250px|ניוקי עם [כמהין (פטרייה)|כמהין]]
**ניוקי** (באיטלקית: **Gnocchi**) הוא מאכל איטלקי נפוץ. את הניוקי ניתן להכין מתפוחי אדמה, סולת (קמח דורום), קמח או גבינת ריקוטה (עם או בלי תרד). בצפון איטליה קיימת גרסה פופולרית להכנת ניוקי, ניוקי די פנה (Gnocchi di pane), בה נעשה שימוש בפרורי לחם.

המילה ניוקי באיטלקית מציינת כופתאות, וזאת צורת הרבים של המילה Gnocco שפירושה המילולי "גוש". מקור הניוקי איטלקי, אך מקור המונח במילה הגרמנית המתארת "עין" בעץ, ככל הנראה בגלל צורתן של הכופתאות.

## הכנה
השלב הראשון הוא הכנת בצק ממחית תפוחי אדמה, ביצים וקמח. הבצק מגולגל לגליל צר וארוך, אשר נחתך לחתיכות בהתאם לגודל הרצוי. חתיכות הבצק מעוצבות באמצעות מזלג או כלי ייעודי לניוקי, ולאחר מכן מבושלות במים רותחים.

## באיטליה
ניוקי נחשבים לא פעם לסוג של פסטה למרות שאופן הכנתם ומרכיביהם שונים. זמן בישולם קצר בהרבה מזה של פסטה יבשה. ניתן להכין אותם במטבח ביתי או לרוכשם יבשים או טריים באריזות אטומות. ניוקי מוכנים מראש נחשבים לנחותים בהשוואה לניוקי טריים. את הניוקי נהוג להגיש עם רוטב, כמו למשל רוטב עגבניות, רוטב חמאה ומרווה או רוטב חמאה מותכת וגבינה, אשר נחשבים כ"רטבים קלאסיים" לליווי ניוקי.

באזור טוסקנה שבאיטליה, מכונים ניוקי תרד וריקוטה, סטרוזפרטי (Strozzapreti) או "חונקי כומר". אגדה פופולרית מקומית מספרת על כומר שנחנק למוות בעקבות אכילה לא מרוסנת של ניוקי שכן אלו היו טעימים מדי.

## בדרום אמריקה
בארגנטינה, אורוגוואי וברזיל, ארצות בהן המטבח האיטלקי פופולרי במיוחד, נהוג להגיש ניוקי בעשרים ותשעה לכל חודש. מקור המנהג בהיות העשרים ותשעה לחודש, יום לפני קבלת המשכורת החודשית, היום בו משקי הבית סובלים במיוחד ממחסור במזומנים, ולכן באותו יום מתקינים ארוחת ניוקי הנחשבת בריאה ושמרכיביה זולים. באותן ארוחות, נוהגים מספר אנשים להניח שטר כסף מתחת לצלחת כסגולה לשגשוג. בקהיליות של ארגנטינאים מחוץ למדינתם נאספים חברי הקהיליה לארוחת ניוקי של ה-29 (ñoquis del 29).

כהיפוך למקורו של המנהג, המונח לניוקי בארגנטינה ואורוגוואי משמש ככינוי בסלנג לעובדי ממשלה המופיעים במקום העבודה רק בסביבות העשרים ותשעה לחודש כדי לאסוף את משכורתם.

## קישורים חיצוניים

* 
*

קטגוריה:המטבח האיטלקי
קטגוריה:מאכלי תפוח אדמה
קטגוריה:כופתאות
קטגוריה:מחית תפוחי אדמה
איאן מרדוק

**איאן מרדוק** (**Ian Murdock**; 28 באפריל 1973 - 28 בדצמבר 2015) היה המייסד של הפצת הלינוקס דביאן ואת משווקת הלינוקס המסחרית Progeny. עבד עבור סאן מיקרוסיסטמס כאחראי על אסטרטגיות של מערכות ההפעלה. בעבר שימש כמנהל הטכנולוגי של קרן לינוקס ויושב ראש Linux Standard Base, תקן השימוש עבור מערכת ההפעלה לינוקס. התגורר באינדיאנה שבארצות הברית.

ב-1993 הוא חיבר טקסט בשם "Debian Manifesto" בזמן שהיה סטודנט באוניברסיטת פרדו, שם הוא סיים תואר ראשון במדעי המחשב בשנת 1996.

הוא קרא לדביאן על שמו ועל שם חברתו באותה תקופה, מי שלימים הפכה אשתו ומאוחר יותר גרושתו, דברה (*Debra*).

מרדוק שם קץ לחייו ב-28 בדצמבר 2015. בתחילה סיבת מותו לא נקבעה, אך ב-2016 אישרה משטרת סן פרנסיסקו כי מת כתוצאה מחנק לאחר שתלה את עצמו עם כבל חשמלי של שואב אבק.
## קישורים חיצוניים

* 

* מאמר על דביאן מ-1994

## הערות שוליים

קטגוריה:אמריקאים בתעשיית המחשבים
קטגוריה:אנשי עסקים אמריקאים
קטגוריה:בוגרי אוניברסיטת פרדו
קטגוריה:אמריקאים שנולדו ב-1973
קטגוריה:אמריקאים שנפטרו ב-2015
ט"ו באייר

## חגים ואירועים החלים ביום זה
* היום השלושים של ספירת העומר (לפי הלוח העברי הקבוע)
* קרבן פסח שני נאכל בליל ט"ו באייר.

## אירועים היסטוריים ביום זה
*  (על פי המסורת) – נדודי בני ישראל במדבר: בני ישראל נוסעים מאֵילִם וחונים במדבר סין ()
* ה'תקנ"ט – לאחר 54 ימים של מצור על עכו, נפוליון נסוג ממנה מבלי לכבוש אותה
* ה'תרמ"ב – קיסר האימפריה הרוסית אלכסנדר השלישי מחוקק את חוקי מאי שהגבילו את מקומות המגורים של היהודים בתחום המושב, ואסרו עליהם עבודה בימי א' וימי חג נוצריים
* ה'תרצ"ג – מתרחשת שריפת הספרים הפומבית בגרמניה הנאצית, שהונצחה במיצג ספרייה 
* ה'תש"ח – מלחמת העצמאות: מתחיל מבצע בן נון א' לפתיחת הדרך לירושלים
* ה'תש"ח – מלחמת העצמאות: חברי קיבוץ יד מרדכי נסוגים ממנו, וכוחות מצרים משתלטים עליו לתקופה של כחצי שנה

## נולדו
* ה'תרס"ז – פרד זינמן, במאי קולנוע אוסטרי יהודי, פעמיים זוכה פרס אוסקר (נפטר ב-1997)
* ה'תרצ"ט – עמוס עוז, סופר ישראלי, זוכה פרס ישראל ופרס גתה
* ה'תשי"ד – יואב קוטנר, שדרן רדיו ואיש טלוויזיה ישראלי
* ה'תש"י – חגי בן ארצי, איש חינוך ומרצה למחשבת ישראל, לתנ"ך ולתלמוד
* ה'תשי"ח – רון ארד, חייל ישראלי, נפל בשבי בלבנון

## נפטרו
* ה'תל"א – רבי אריה לייב "הארוך" מקראקא, רב פולני במאה ה-17, רבן של פשמישל וקראקא ומגדולי רבני דורו.
* ה'תקכ"א – הרב אריה לייב שפירא, אב"ד בווילנה ומחבר "מעון אריות" על מסכת סופרים. (נולד בה'תס"ב)
* ה'תקצ"ו – רבי אהרן ווירמש, רבה של מץ, ומחבר "מאורי אור" (נולד בה'תקי"ד)
* ה'תר"ט – רבי חיים מאיר יחיאל שפירא ממוגלניצא (השרף ממוגלניצא), אדמו"ר במוגלניצא, נכד רבי ישראל מקוז'ניץ. (נולד בה'תקמ"ט)
* ה'תרפ"ד – הרב אברהם אליהו קפלן, ראש בית המדרש לרבנים בברלין ומחבר הספר "דברי תלמוד". (נולד בה'תר"ן)
* ה'תשי"ד – זליג ברודצקי, מתמטיקאי, פעיל ציוני ונשיא האוניברסיטה העברית. (נולד בה'תרמ"ח)
* ה'תשט"ו – גרו גרא, בכיר במשטרת וממשלת המנדט ונציב בתי הסוהר הראשון בישראל. (נולד בה'תרנ"ג)

----
* י"ד באייר – ט"ז באייר
* אייר

ח15
י15
ט"ז באייר

## חגים ואירועים החלים ביום זה
* היום השלושים ואחד של ספירת העומר (לפי הלוח העברי הקבוע)

## אירועים היסטוריים ביום זה
*  (על פי המסורת) – תחילת ירידת המן מן השמים בנדודי בני ישראל במדבר ()
* ה'תרצ"ה – בית משפט בברן פוסק כי הפרוטוקולים של זקני ציון הם זיוף ואוסר את הדפסתם בשווייץ
* ה'תש"ג – חוסל גטו ברודי. משלוח אחרון למיידאנק, נאצים ואוקראינים מציתים את בתי היהודים המסתתרים על יושביהם
* ה'תש"ה – מלחמת העולם השנייה: האוגדה ה-45 של הגייס השביעי של צבא ארצות הברית משחררת את מחנה הריכוז דכאו
* ה'תש"ל – פיגוע באוטובוס ילדי אביבים
* ה'תשל"ג – אייבי נתן מתחיל לשדר מספינתו את תחנת הרדיו הפיראטית "קול השלום"
* ה'תשס"ג – 7 הרוגים בפיגוע התאבדות באוטובוס בירושלים

## נולדו
* ה'תרנ"א – ויליאם אולברייט, מחשובי הארכאולוגים חוקרי ארץ ישראל (נפטר ב-ה'תשל"א)
* ה'תרצ"ו – טוביה בלוי סופר, רב קהילת חב"ד בשכונת נווה יעקב בירושלים וממייסדי בית הספר העל-יסודי בית חנה בירושלים ומנהלו
* ה'תש"ך – הרב דוד סתיו, רב היישוב שוהם ויו"ר ארגון צהר.

## נפטרו
* ה'שע"ו – רבי מאיר מלובלין, ה**מהר"ם מלובלין**, רב ופוסק, ממפרשי התלמוד.
* ה'תס"ג – שמואל אופנהיימר, בנקאי יהודי וינאי, דיפלומט חצר קיסרי באימפריה הרומית הקדושה, שדלן, ופילנתרופ. (נולד בה'ש"ץ) 
* ה'תקנ"ט – דניאל איציג, מראשי הקהילה היהודית בברלין, בנקאי ויהודי חצר
* ה'תקצ"ז – רבי יצחק חי טייב רב ומקובל, מרבניה החשובים של יהדות תוניסיה.
* ה'תש"ז – אלכסנדר רובוביץ, ישראלי צעיר פעיל בלח"י, נרצח בידי אנשי צבא בריטים
* ה'תשכ"ה – אלי כהן, מרגל ישראלי שפעל בסוריה מוצא להורג לאחר שנתפס. (נולד בה'תרפ"ה)
* ה'תשמ"א – בנימין ארדיטי, פעיל ציוני וחבר הכנסת מטעם חרות וגח"ל.
* ה'תשמ"ג – הרב רפאל עבו, דיין בבית הדין הרבני הגדול בירושלים.
* ה'תשנ"ח – הרב אריה ליב קפלן, שליח חב"ד בצפת ויו"ר ארגון הגג של מוסדות חב"ד בישראל.
* ה'תשס"ג – הרב יחיאל מיכל פיינשטיין, ראש מתיבתא תפארת ירושלים בניו יורק וראש ישיבת בית יהודה בתל אביב. (נולד בה'תרס"ז)

----

* ט"ו באייר – י"ז באייר
* אייר

ח16
י16
מיס סנשיין הקטנה

**מיס סנשיין הקטנה** (באנגלית: **Little Miss Sunshine**) הוא סרט קולנוע אמריקאי משנת 2006, מסוגת דרמה קומית, אשר בוים על ידי הזוג ג'ונתן דייטון וואלרי פאריס. הסרט זכה בשני פרסי אוסקר, על התסריט המקורי (מייקל ארנדט) ושחקן המשנה (אלן ארקין).

הסרט עלה בדיסני+ לכבוד השקתה בישראל ב-16 ביוני 2022.

## עלילת הסרט
הסרט מספר את סיפורה של משפחת הובר המתגוררת באלבקרקי שבניו מקסיקו. בתחילת הסרט מוצגות דמויות המשפחה: שריל הובר (טוני קולט), אם לשני ילדים, לוקחת את אחיה פרנק (סטיב קארל) מבית החולים, בו אושפז לאחר ניסיון התאבדות. פרנק הוא הומוסקסואל ומורה המלמד על מרסל פרוסט. בעלה של שריל, ריצ'רד (גרג קיניר), מנסה למכור שיטה אשר פיתח, ששמה "תשעה שלבים להפוך למנצח". בנה של שריל, דוויין, (פול דנו) הוא נער המעריץ את פרידריך ניטשה, וכמוהו נדר לא להוציא מילה מפיו עד אשר יתקבל לאקדמיית חיל האוויר האמריקני. אביו של ריצ'רד, אדווין (אלן ארקין), גורש מבית האבות בו התגורר, לאחר שנתפס מסניף הרואין. יש לו קשר טוב עם נכדתו בת השבע, אוליב, (אביגייל ברסלין), והוא מאמן אותה לקראת תחרות יופי לילדות, בה היא עתידה להשתתף.

תחרות היופי, הנקראת "מיס סנשיין הקטנה", נערכת בקליפורניה. כל ששת בני המשפחה נוסעים ביחד לתחרות במיניבוס הפולקסווגן שלהם. לאורך הנסיעה עוברות הדמויות מספר משברים: תקוותיו של ריצ'רד למכור את התוכנית שפיתח מתנפצות; פרנק נתקל בחברו לשעבר, אשר יוצא כעת עם מתחרהו ללימודים; אדווין מת ממנת יתר של הרואין באמצע הלילה; דוויין מגלה כי הוא עיוור צבעים, ולכן לא יוכל להיות טייס. בנוסף, מצמד המכונית נשבר, מה שמצריך את דחיפתה לאחר כל עצירה. בשלב מסוים מתקלקל גם צופר המכונית, וצופר ללא הרף. בתוך כל זה מתאמצת המשפחה להגיע לתחרות בזמן.

בתחרות מזעזעת אוליב את הקהל ואת השופטים, כשהיא מבצעת מופע חשפנות, לצלילי שירו של ריק ג'יימס "Super Freak". הקהל שורק בבוז או עוזב בהפגנתיות, אך המשפחה נחלצת לעזרתה של אוליב, ומצטרפת אליה לריקוד על הבמה. בכך מתאחדת המשפחה, אשר עמדה רק זמן קצר לפני כן על סף פירוק. לבסוף מגורשת המשפחה מהתחרות ונאסר על אוליב להשתתף בתחרות יופי בכל גבולות קליפורניה.

## צילומים
הצילום הראשי החל ב-6 ביוני 2005. הצילומים התקיימו במשך 30 יום באריזונה ובדרום קליפורניה, כאשר הסצנות צולמו תוך שמירה על הסדר הכרונולוגי של התסריט. ארנדט שכתב את הסיום של הסרט שישה שבועות לפני יציאתו לפסטיבל סאנדנס, וזה צולם בדצמבר 2005. הסרט הוקדש לרבקה אניטו, אחייניתו של המפיק פיטר סראף ושחקנית משנה בסצנות שצולמו בדיינר ובחנות הנוחות, שנהרגה בתאונת דרכים ב-14 בספטמבר 2005.

## שחקנים

## ביקורות
באתר Rotten Tomatoes, הסרט *מיס סאנשיין הקטנה* קיבל דירוג חיובי של 91%, על סמך 218 ביקורות, עם דירוג ממוצע של 7.8/10. הקונצנזוס הביקורתי באתר קובע: "*מיס סאנשיין הקטנה* מצליח בזכות צוות שחקנים חזק הכולל את גרג קיניר, סטיב קארל, טוני קולט, אלן ארקין ואביגיל ברסלין, וכן תסריט משעשע להפליא." באתר Metacritic, הסרט מחזיק בציון 80 מתוך 100, על סמך ביקורות מ-36 מבקרים, מה שמעיד על "ביקורות חיוביות באופן כללי".

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2006
קטגוריה:סרטי דרמה קומית
קטגוריה:סרטי מסע אמריקאיים
קטגוריה:זוכי פרס גילדת שחקני המסך - סרטים
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:סרטים על תחרויות יופי
קטגוריה:זוכי פרס איגוד מבקרי הקולנוע האמריקאי לאנסמבל המשחק הטוב ביותר
קטגוריה:סרטים על התאבדות
קטגוריה:סרטים שצולמו באריזונה
י"ז באייר

[ממוזער|250px|ר' [יחזקאל לנדא]]

## חגים ואירועים החלים ביום זה
* היום השלושים ושנים של ספירת העומר (לפי הלוח העברי הקבוע).

## אירועים היסטוריים ביום זה
* שבע שנים אחרי בריאת העולם – חטא עץ הדעת, לפי ספר היובלים.
*  – התחלת המבול, לשיטת רבי יהושע בן חנניה, בשנת שש מאות לחיי נח (, ).
*  – פרוץ המרד הגדול.
* ה'תש"ה – אדולף היטלר ואשתו אווה בראון מתאבדים בפיהררבונקר בברלין.
* ה'תש"ח – הוקם צבא הגנה לישראל (צה"ל) כצבא סדיר.
* ה'תשכ"ה – הוקם המערך כתוצאה מאיחוד בין מפא"י ואחדות העבודה - פועלי ציון.

## נולדו
* ה'תקל"ב – רבי משולם זלמן אשכנזי, מפוסקי יהדות פולין, ורבה של לובלין. (נפטר בל' בניסן ה'תר"ג)
* ה'תרל"ט – הרב ד"ר בנימין מנשה לוין, חוקר תלמוד ובעל אוצר הגאונים. (נפטר בח' בניסן ה'תש"ד)
* ה'תשי"ט – רונית מטלון, סופרת ישראלית (נפטרה ב-ה'תשע"ח)
* ה'תשכ"א – יעקב אילון, עיתונאי ומגיש חדשות ישראלי.
* ה'תש"ל – יגאל עמיר, רוצחו של ראש ממשלת ישראל יצחק רבין.
* ה'תשמ"ו – נעמה חן, שדרנית וקריינית פרסומות

## נפטרו
* ה'תס"ז – רבי שאול בן רבי השיל מקראקא, אב"ד וראש ישיבה בפולין ומראשי ועד ארבע ארצות.
* ה'תקנ"ג – רבי יחזקאל לנדא, "הנודע ביהודה", פוסק חשוב ורבה של פראג. (נולד בי"ח בחשוון ה'תע"ד)
* ה'תק"ס – רבי משה חיים אפרים מסדילקוב, בעל "דגל מחנה אפרים", נכדו של הבעל שם טוב ומראשוני תנועת החסידות. (נולד בה'תק"ב)
* ה'תר"ף – מאורעות תר"פ: רבי מרדכי טברסקי, האדמו"ר מרחמסטריווקא, נפטר מפצעיו. (נולד בה'תר"י)
* ה'תשס"ה – יוסף ולק, מחנך והיסטוריון ישראלי (נולד בה'תרע"ד)
* ה'תש"ע – הרב יעקב ניסן רוזנטל, פוסק ואב בית דין של חיפה.
----

* ט"ז באייר – י"ח באייר
* אייר

ח17
י17
אץ קוצץ

[ממוזער|הפיוט אץ קוצץ, מתוך [מחזור תפילה|מחזור אשכנזי מעוטר מן המאה ה-13.]]
**אָץ קוֹצֵץ** הוא פיוט מתוך הקדושתא לשבת זכור, השבת שלפני פורים, שנתחברה בידי הפייטן הארצישראלי אלעזר בירבי קליר. הפיוט מתאר את מלחמת עמלק שהתקיף את ישראל לאחר צאתם ממצרים, על פי המתואר בתורה ובמדרשי חז"ל. בפיוט זה באות לידי ביטוי התכונות המאפיינות את הסגנון של הקליר וממשיכיו בפייטנות הארצישראלית והאשכנזית בתחילת ימי הביניים, ולפיכך נעשה סמל לסגנון זה, המכונה לעיתים "סגנון אץ קוצץ", וללשונו המכונה "לשון אץ קוצץ".

בפיוט ארבעה עשר בתים, בכל בית שתי שורות בנות שתי צלעיות ובכל צלעית בין שתיים לארבע מילים. החרוז בסופי השורות משותף לכל שני בתים. באקרוסטיכון בראשי הבתים חתום שם המחבר, אלעזר בירבי קליר.

## סגנון הפיוט
הפיוט הוא החלק החמישי ('פיוט ה') בקדושתא הפותחת "אזכיר סלה זיכרון מעשים" לשבת זכור. יש לפעמים בלבול בין המושגים "קרובות" (סדרת פיוטים שנועד להשתלב בחזרת הש"ץ) ו"יוצרות" (סדרת פיוטים לברכות קריאת שמע), ולכן לפעמים מתייחסים אליו כ"יוצרות לשבת זכור". בתוך סדרת הפיוטים, "אץ קוצץ" הוא "פיוט ה", ומסתיים ב"אל נא לעולם תערץ".

בפיוט זה באות כאמור לידי ביטוי התכונות המאפיינות את הסגנון הקלירי:
* השימוש בכינויים במקום בשמות הפרטיים של דמויות, מקומות ועמים: "קוצץ בן קוצץ" במקום המן מזרע עמלק, "מחצצים" במקום עם ישראל.
* הרמיזה לקטעי אגדה מהתלמוד ומהמדרשים, כמו הרמיזה לדרשת התלמוד הירושלמי על "קוצץ בן קוצץ".
* הצורות הדקדוקיות המיוחדות, מעבר הגזרות והבניינים: "עָץ" במקום יָעַץ, "פֻּלַּץ" במקום "אחזה אותו פלצות"; חידושי פעלים ושורשים כמו "לנצץ" מנץ, "לחצץ" מחץ.
* החריזה; חתימת שם המחבר באקרוסטיכון; המקצב הסדור, שעדיין איננו מפותח כמו משקל היתדות והתנועות של השירה הספרדית.
* בשני הבתים הראשונים בולטת גם האליטרציה, החזרה על העיצור צ המופיע בשני בתים אלו שלושים פעם.

## פירוש הפיוט
שני הבתים הראשונים הם:

ופירושם: אץ - מיהר; קוצץ בן קוצץ - המן העמלקי, (על פי ירושלמי יבמות יג עמוד ב); קצוצי - עם ישראל הנימולים; לקצץ - להשמיד;
בדיבור מפוצץ - בצו שהופץ; רצוצי לרצץ - להרוג את עם ישראל;
לץ בבוא ללוצץ - כשבא הרשע לעשות מעשי רשע; פולץ - אחזה אותו פלצות; ונתלוצץ - נעשו לו מעשי רשע;
כעץ - כאשר יעץ; מחצצים - עם ישראל (על פי ספר שופטים ה', י"א); לחצץ - להרוג, מלשון "חץ"; כנץ על ציפור לנצץ - כמו שנץ תוקף ציפור.

## הפיוט בספרות
אנשי תנועת ההשכלה ותקופת התחייה, שלא חיבבו את הסגנון הקלירי החידתי והעדיפו על פניו את שירת ספרד, השתמשו ב"אץ קוצץ" כדי ללגלג על סגנון זה.

מנדלי מוכר ספרים טבע פועל מיוחד לצורך זה:

חיים נחמן ביאליק כתב במאמרו "שירתנו הצעירה":

בסיפורו של שלום עליכם "טופל'ה טוטוריטו", בו מסופר על הנער קופל'ה קוקוריקו שאיננו מסוגל להגות כהלכה את העיצורים ק ו-ג, משתמש המלמד ב"אץ קוצץ" כדי לבחון את דיבורו של הילד. הנער מבטא זאת "אץ טוצץ בן טוצץ טצוצי לטצץ" ומצדיק בכך את כינויו.

## ראו גם
* תקופת הביניים של העברית

## לקריאה נוספת
* יוסף יהלום, "'אץ קוצץ': גישות ועמדות בשאלת סגנון הפיוט ולשונו", **[[מחקרי ירושלים בספרות עברית]]** א, תשמ"א 
* 

## קישורים חיצוניים
* 
* 
* אץ קוצץ באתר "השפה העברית" (כולל ביאור, וטקסט מלא)
* 
* יצחק גנוז, "אץ קוצץ בן קוצץ" – אמירה בפיוט, השתלשלותה והשלכותיה
* ירעם נתניהו עם פרופ' אפרים חזן, 

## הערות שוליים

קטגוריה:חלקי קדושתאות
קטגוריה:ספרות יהודית של ימי הביניים
קטגוריה:פיוטי אלעזר בירבי קליר
קטגוריה:שבת זכור
קטגוריה:יצירות עם אקרוסטיכון
י"ט באייר

## חגים ואירועים החלים ביום זה
* היום השלושים וארבעה של ספירת העומר (לפי הלוח העברי הקבוע)
* בבוקרו של יום זה מפסיקים גם הספרדים את מנהגי האבלות שנהגו בהם החל ממוצאי חג הפסח לזכר תלמידי רבי עקיבא שנפטרו בימים אלו

## אירועים היסטוריים ביום זה
* ה'תש"ה – כוחות הצבא האדום כובשים את ברלין
* ה'תש"ח (28 במאי 1948) – כניעת אנשי הרובע היהודי בעיר העתיקה בירושלים ללגיון הירדני במלחמת העצמאות
* ה'תש"ס – צה"ל יוצא מרצועת הביטחון בדרום לבנון

## נולדו

* ה'תש"ם – יוסי בניון, כדורגלן ישראלי

## נפטרו
* ה'נ"ג – רבי מאיר (מהר"ם) מרוטנבורג, מאחרוני בעלי התוספות, בבית כלאו במבצר אנזיסהיים 
* ה'תקע"ה – רבי מנחם מנדל מרימנוב, מגדולי תלמידי רבי אלימלך מליז'נסק (נולד ב-ה'תק"ה)
* ה'תש"ל – הרב עזרא עטייה, ראש ישיבת פורת יוסף (נולד בה'תרמ"ז)
* ה'תשל"א – הרב שלמה חיים קסלמן, משפיע חב"די מרכזי בישראל (נולד בה'תרנ"ד)
* ה'תשנ"ג – רבי יצחק קאליש (אמשינוב),  האדמו"ר מאמשינוב בארצות הברית
* ה'תשס"ה – אבנר חי שאקי, פרופסור למשפטים, שר וחבר הכנסת מטעם המפד"ל (נולד ב-ה'תרפ"ו)

----

* י"ח באייר – כ' באייר
* אייר

ח19
י19
כ' באייר

## חגים ואירועים החלים ביום זה
* היום השלושים וחמישה (חמישה שבועות מלאים) של ספירת העומר (לפי הלוח העברי הקבוע)
* ב, זהו יום פרוס העצרת, שבו מעשרים את הוולדות ומפרישים ממחצית השקל לתרומת הלשכה.

## אירועים היסטוריים ביום זה
*  – על פי המסורת, תחילת מסעות בני ישראל במדבר סיני, על פי סדר דגליהם ושבטיהם
* ה'ת"ש – מלחמת העולם השנייה: בלגיה נכנעת לגרמניה הנאצית
* ה'תש"ה – השואה – גרמניה הנאצית מעבירה את השליטה על גטו טרזיינשטט לידי הצלב האדום
* ה'תש"ח – מלחמת העצמאות: מסתיים מבצע יפתח, שבו נכבש החלק המזרחי של הגליל העליון
* ה'תש"ח – מלחמת העצמאות: הצבא המצרי נבלם בגשר עד הלום
* ה'תשט"ז – שר האוצר, לוי אשכול, מאשר את הקמת העיר אשדוד
* ה'תשכ"ז – ירדן ומצרים חותמות על הסכם הגנה
* ה'תשל"ד – הקמת המושב קשת ברמת הגולן

## נולדו
* ה'תק"ע – אברהם גייגר, ממייסדי היהדות הרפורמית (נפטר ב-ה'תרל"ה)
* ה'תרמ"ב – יוסף רוזנבלט, חזן ומלחין (נפטר ב-ה'תרצ"ג)
* ה'תרפ"ה – יובל נאמן, פיזיקאי ופוליטיקאי ישראלי, כיהן כשר בממשלת ישראל (נפטר ב-ה'תשס"ו)
* ה'תשמ"א – סיוון, זמרת, מדבבת ומוזיקאית ישראלית

## נפטרו
* ה'תרע"ד – יצחק אייזיק הלוי, מחבר סדרת הספרים 'דורות הראשונים'
* ה'תקצ"ז – רבי מרדכי טברסקי האדמו"ר השני בבית צ'רנוביל (נולד ב-ה'תק"ל)
* תר"ח – הרב חיים אברהם גאגין, (אג"ן, נולד בה'תקמ"ז), היה מקובל, ראש ישיבת המקובלים בית אל בירושלים וחכם באשי הרשמי הראשון בארץ ישראל. ידוע בעבור הצלת השומרונים מסכנת מוות.
* ה'תשנ"ד – יגאל מוסינזון, סופר ומחזאי ישראלי (נולד ב-ה'תרע"ח)
* ה'תשס"ז – רפי לביא, צייר ומורה לאמנות ישראלי
* ה'תשס"ט – הרב מאיר ברנדסדורפר, חבר בד"צ העדה החרדית בירושלים (נולד ב-ה'תרצ"ד)
----

* י"ט באייר – כ"א באייר
* אייר

## הערות שוליים

ח20
י20
אריה ברברי

**אריה ברברי** או **אריה אפריקאי ענק** (שם מדעי: *Panthera leo leo*) הוא תת-המין הגדול ביותר של האריה. האריה הברברי נכחד בטבע ולמעשה שנים רבות האמינו שתת-מין זה נכחד מהעולם, אולם מספר אריות מתת-מין זה זוהו בגני חיות שונים.

תחום התפוצה שלו כלל את מרוקו, תוניסיה, לוב ומצרים.

## תיאור
האריה הברברי נחשב לגדול ולכבד בתת-המינים של האריה. משקל הזכרים היה כ-190–230 ק"ג ומשקל הנקבות היה כ-150–190 ק"ג. יש חוקרים המפקפקים בהערכות משקל אלו וסבורים שמשקלו האמיתי של האריה הברברי היה זהה לזה של אריות מזרח אפריקה. אורכו של האריה הברברי היה כ-2.7–3.4 מטר ואורכן של הנקבות היה כ-2.1–2.7 מטר. חרטומו של האריה הברברי קצר בהשוואה לזה של תת-מינים אחרים, פניו רחבות, עיניו גדולות וצבע אישוניו ענברי ובעל רשתית שקופה. צבע פרוות ראשו של האריה זהוב, אך שאר גופו כהה ורעמת שיערו ארוכה מאוד, בצבע חום כהה או שחור ונמתחת מראשו ועד לבטנו. לאריות הברבריים אין מוטציות צבע כמו לשאר תת-המינים של האריה. בניגוד לשאר תת-המינים האחרים, אריות אלו לא חיו בלהקות כתוצאה מהמחסור במזון באזור מחייתם. האריה הברברי ניזון בעיקר מהכבש הברברי, חזיר בר, צבי קווייר, צבי הנגב, בובאל צפוני והאייל הברבארי.

משך ההיריון של לביאת האריה הברברי כ-110 ימים, והוא הניב שגר של 1-6 גורים בצבע חום מנומר. הגורים מתחילים ללכת לאחר 13 ימים. הלביאה מגיעה לבגרות מינית בגיל שנתיים. הזכרים מתחילים להפגין התעניינות בנקבות לאחר 24–30 חודשים.

## הכחדה בטבע
בניגוד לשאר תת-המינים האפריקניים של האריה, האריה הברברי היה שוכן הרים. את תחום תפוצתו חלק עם עוד שני טורפי-על, דוב אטלסי (נכחד) ונמר ברבארי (סכנת הכחדה חמורה). התיעוד האחרון של אריה ברברי בטבע היה פרט שניצוד בהרי האטלס בשנת 1922, ישנן השערות שעד אמצע שנות ה-60 של המאה ה-20 עדיין נותרו אריות ברברים בודדים בטבע, אך לאחר מכן נעלמו לחלוטין בטבע. עד לאחרונה סברו כי תת-מין זה נכחד גם בשביה, אך אותרו כמה אריות ברבריים, או צאצאיהם, המוחזקים בשבי ברחבי העולם. בגן החיות של פורט לימפן יש שנים-עשר פרטים שהתקבלו מידי מלך מרוקו, ובגן החיות של אדיס אבבה יש אוכלוסייה של אחד-עשר פרטים, שככל הנראה שייכת לתת-מין זה. ישנם גם זכר וזוג נקבות בגן החיות בבלפסט.

## פרויקט האריות הברברים
ככלות שנים של מחקר החלה חברת WildLink International, בשיתוף עם אוניברסיטת אוקספורד, בפרויקט השבה לחיים של תת-המין, בסיוע טכנולוגיות מחקר דנ״א מתקדמות. בשלב הראשון זוהה הדנ״א של האריות הברבריים, בסיוע דגימות דנ״א של שרידי אריות ברבריים במוזיאונים באירופה. בדגימות אלו השתמשו באוקספורד כדי למפות את הדנ״א של האריה הברברי. אחרי המיפוי נבדקו אריות בגני-חיות כדי לבחון אם נותרו אריות ברבריים חיים, ונמצאו פרטים מתת-מין זה בגן החיות טמרה שבמרוקו. השלב האחרון בפרויקט, שטרם הסתיים, הוא השבה לטבע של האריה הברברי. אוניברסיטת אוקספורד הסכימה לממן את התהליך הממושך של השבתם לטבע של אריות ברבריים לפארק הלאומי של הרי האטלס, ולחקור את סיכויי הישרדותם לאחר ההשבה. עקב מחסור במימון הוקפא הפרויקט, אך לאחרונה הושבו שישה פרטים של אריה ברברי לשמורת הטבע הפרטית "אקוילה" שבדרום אפריקה, הרחוקה שעתיים בנסיעה מקייפטאון.

## קישורים חיצוניים

* אריה ברברי BBC

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:אריה
קטגוריה:מרוקו: יונקים